OzLabs/hebrew-wiki-articles huggingface dataset:
1934 בארצות הברית

1934 בארצות הברית הייתה השנה בה חגגה ארצות הברית 158 שנה מיום היווסדה.

== הנהגה ==
* הנשיא: פרנקלין דלאנו רוזוולט (המפלגה הדמוקרטית)
* סגן הנשיא: ג'ון גארנר (המפלגה הדמוקרטית)

== אירועים בולטים ==

* 1 בינואר – אלקטרז הופך לכלא פדרלי של ארצות הברית.
* 23 במאי – שוטרים בארצות הברית במדינת לואיזיאנה הורגים ביריות את בוני וקלייד.
* 9 ביוני – הופעתו הראשונה של דונלד דאק בקולנוע.
* 22 ביולי – ג'ון דילינג'ר, "אויב הציבור מספר 1", נורה ונהרג מחילופי אש עם סוכני FBI מחוץ לתיאטרון הביוגרף בשיקגו בעת שניסה לחמוק ממעצר.
* 11 באוגוסט – הכלא הפדרלי באי אלקטרז נפתח.

<gallery widths="180px" heights="120px" perrow="3">
File:John Dillinger mug shot.jpg|22 ביולי: ג'ון דילינג'ר, "אויב הציבור מספר 1", נורה ונהרג מחילופי אש עם סוכני FBI מחוץ לתיאטרון הביוגרף בשיקגו בעת שניסה לחמוק ממעצר.
File:Alcatraz Island.jpg|11 באוגוסט: הכלא הפדרלי באי אלקטרז נפתח.
File:Bonnie Clyde Car.jpg|מכוניתם מנוקבת הכדורים של בוני וקלייד.
</gallery>

== נולדו ==
* 24 באפריל – שירלי מקליין, שחקנית קולנוע אמריקאית
* 28 במאי – רוברט מוג, מדען וממציא אמריקאי (נפטר ב-2005) 
* 1 ביולי – סידני פולאק, במאי סרטים אמריקאי (נפטר ב-2008) 
* 17 ביולי – דונלד סאת'רלנד, שחקן קולנוע אמריקאי
* 22 באוגוסט – נורמן שוורצקופף, מפקד כוחות ארצות הברית במלחמת המפרץ 
* 12 בנובמבר – צ'ארלס מנסון, רוצח אמריקאי

== נפטרו ==

* 22 ביולי – ג'ון דילינג'ר שודד בנקים אמריקאי (נולד ב-1903) 

== קישורים חיצוניים ==

*
1933 בארצות הברית

1933 בארצות הברית הייתה השנה בה חגגה ארצות הברית 157 שנה מיום היווסדה.

== הנהגה ==
* הנשיא: הרברט הובר (המפלגה הרפובליקנית) עד 4 במרץ, פרנקלין דלאנו רוזוולט (המפלגה הדמוקרטית)
* סגן הנשיא: צ'ארלס קרטיס (המפלגה הרפובליקנית) עד 4 במרץ, ג'ון גארנר (המפלגה הדמוקרטית)

== אירועים בולטים ==

* 5 בינואר – מתחילה בניית גשר שער הזהב בסן פרנסיסקו
* 15 בפברואר – ג'וזפה זאנגרה, מהגר איטלקי בן 32 שעבד כבנאי, מנסה להתנקש בחייו של הנשיא הנבחר פרנקלין דלאנו רוזוולט בעת שעמד לשאת נאום בעצרת במיאמי שבפלורידה. הנשיא הנבחר לא נפגע באירוע הירי אך זאנגרה הצליח להרוג את ראש עיריית שיקגו אנטון קרמרק ולפצוע חמישה אנשים אחרים.
* 17 בפברואר – המגזין ניוזוויק יוצא לאור לראשונה
* 2 במרץ – הקרנת הבכורה של סרט הקולנוע "קינג קונג"
* 4 במרץ – פרנקלין רוזוולט מושבע לנשיא ה-32 של ארצות הברית
* 12 במרץ – נאום הרדיו הראשון של נשיא ארצות הברית החדש פרנקלין דלאנו רוזוולט לעם האמריקאי. פותח את מסורת שיחות ליד האח ("Let us unite in banishing fear")
* 22 במרץ – נשיא ארצות הברית פרנקלין רוזוולט חותם על חוק המתיר מכירת בירה ויין, בכך באה לסיומה "תקופת היובש"
* 18 במאי – פרנקלין דלאנו רוזוולט חותם על חוק רשות עמק טנסי, מן המפעלים הגדולים בניו דיל לחילוץ ארצות הברית מן השפל הגדול
* 26 במאי – נפתחת התערוכה העולמית של שיקגו (1933)
* 6 ביוני – קולנוע הדרייב אין הראשון נפתח בקמדן, ניו ג'רזי
* 22 ביולי – וילי פוסט הופך לאדם הראשון לטוס טיסת סולו מסביב לעולם, כשהוא טס 25,100 ק"מ ב-7 ימים, 18 שעות ו-45 דקות
* 16 בנובמבר – ארצות הברית וברית המועצות מכוננות יחסים דיפלומטיים רשמיים ביניהן
* 5 בדצמבר – עם קבלת התיקון ה-21 לחוקתה מסתיימת תקופת היובש בארצות הברית

<gallery widths="150px" heights="160px" perrow="4">
File:Kingkongposter.jpg|2 במרץ: הקרנת הבכורה של סרט הקולנוע "קינג קונג"
File:Roosevelt inauguration 1932.jpg|21 במאי: רוזוולט ואשתו, אלינור ביום השבעתו לנשיאות
File:CoP-poster.jpg|26 במאי: נפתחת התערוכה העולמית של שיקגו (1933)
File:Wiley Post.jpg|22 ביולי: וילי פוסט הופך לאדם הראשון לטוס טיסת סולו מסביב לעולם.
</gallery>

== נולדו ==
* 21 בפברואר – נינה סימון, זמרת ומוזיקאית אמריקאית (נפטרה ב-2003) 
*
* 8 ביוני – ג'ואן ריברס, קומיקאית וסופרת אמריקאית 
* 11 ביוני – ג'ין ויילדר, שחקן אמריקאי (נפטר ב-2016)
*
* 20 ביולי – קורמאק מקארתי, סופר אמריקאי
* 23 באוגוסט – ג'ורג' מיטשל, פוליטיקאי אמריקאי שמשמש כשליח ארצות הברית במזרח התיכון 
* 3 בנובמבר – מייקל דוקאקיס, פוליטיקאי אמריקאי (היה מועמד לנשיאות מטעם הדמוקרטים) 
* 19 בנובמבר – לארי קינג, שדרן רדיו וטלוויזיה אמריקני

== נפטרו ==

* 5 בינואר – ג'ון קלווין קולידג', נשיא ארצות הברית (נולד ב-1872) 
* 17 בינואר – לואיס קומפורט טיפאני, אמן, נודע ביצירות בסגנון האר נובו והויטראז'ים שיצר (נולד ב-1848)

== קישורים חיצוניים ==

*
גאוגרפיה פוליטית

גאוגרפיה פוליטית עוסקת בנושאים שהם בנקודת המפגש שבין גאוגרפיה לפוליטיקה. הגאוגרפיה הפוליטית עוסקת הן בהשפעת הגאוגרפיה על פנים המדינה, והן ועל מדיניות החוץ שלה (גאופוליטיקה)<ref></ref>.

==חקר הגאוגרפיה הפוליטית==
חקר הגאוגרפיה הפוליטית מתבצע בשלושה מישורים:

===המישור הבינלאומי===

בעיקרו עוסק וחוקר את השפעת הגאוגרפיה על היחסים הבינלאומיים בין מדינות. בין השאר במישור זה גם עוסקים בהשפעתם ובמטרתם של ארגונים בינלאומיים; איך מעוצבים גבולות בין מדינות; כיצד ומדוע מדינות מתארגנות על בסיס גאוגרפי הן באופן רשמי (למשל האיחוד האירופי) והן באופן פורמלי (למשל מדינות העולם השלישי).

===המישור המדיני===
בעיקרו עוסק וחוקר את השפעת הגאוגרפיה על העניינים הפוליטיים הפנים-מדינתיים. במישור זה עוסקים, בין השאר, גם במבנה התפקודי-גאוגרפי של מדינה וחלוקתה לאזורים מנהליים; במערכת יחסי הגומלין בין מערכת השלטון לבין העם; בהשפעת התנאים הגאוגרפיים של מדינה על האידאולוגיות הפוליטיות של אזרחיה; ובמיפוי תוצאות בחירות לפי שיוך לאזורים גאוגרפיים.

===המישור האזורי-מקומי===
בעיקרו עוסק וחוקר את השפעת הגאוגרפיה על עניינים אזוריים-מקומיים. במישור זה עוסקים, בין השאר, גם בהשפעת התנאים הגאוגרפיים של אזור על האידאולוגיות הפוליטיות של תושביו; יחסי מרכז-פריפריה מבחינה חברתית ופוליטית.

==ראו גם==
* גאופוליטיקה
* יחסים בינלאומיים
* פוליטיקה
* גאוגרפיה
* גאוגרפיה אנושית

==קישורים חיצוניים==

* 

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:גאוגרפיה אנושית
1932 בארצות הברית

1932 בארצות הברית הייתה השנה בה חגגה ארצות הברית 156 שנה מיום היווסדה.

== הנהגה ==
* הנשיא: הרברט הובר (המפלגה הרפובליקנית)
* סגן הנשיא: צ'ארלס קרטיס (המפלגה הרפובליקנית)

== אירועים בולטים ==

* 1 במרץ – נחטף בנו בן ה-20 החודשים של חלוץ התעופה צ'ארלס לינדברג.
* 12 במרץ – הקלטת הסטריאו הראשונה באקדמיה למוזיקה בפילדלפיה. תזמורת פילדלפיה בניצוחו של לאופולד סטוקובסקי מבצעת את פואמת האש (Poem of Fire) 
* 4 במאי – אל קפונה נכנס לכלא פדרלי באטלנטה בשל עברות מס 
* 12 במאי – בנו התינוק של צ'ארלס לינדברג נמצא מת בניו ג'רזי, לאחר שנחטף מבית הוריו.
* 21 במאי – אמיליה ארהארט הופכת לאשה הראשונה שמשלימה טיסת סולו מעבר לאוקיינוס האטלנטי 
* 8 ביולי – שיא השפל הגדול. מדד דאו ג'ונס יורד אל מתחת ל-42 נקודות, 11% מהערך שהיה לו פחות משלוש שנים קודם לכן 
* 30 ביולי – נפתחת האולימפיאדה בלוס אנג'לס 
* 24 באוגוסט – אמיליה ארהארט הופכת לאישה הראשונה הטסה לרוחב ארצות הברית ללא עצירה - מלוס אנג'לס לניוארק שבניו ג'רזי 
* 8 בנובמבר – הבחירות לנשיאות ארצות הברית 1932: פרנקלין דלאנו רוזוולט נבחר לראשונה לנשיא ארצות הברית 

<gallery widths="180px" heights="120px" perrow="3">
File:Amelia Earhart - GPN-2002-000211.jpg|21 במאי: אמיליה ארהארט הופכת לאשה הראשונה שמשלימה טיסת סולו מעבר לאוקיינוס האטלנטי 
File:ElectoralCollege1932.svg|8 בנובמבר: הבחירות לנשיאות ארצות הברית 1932: פרנקלין דלאנו רוזוולט נבחר לראשונה לנשיא ארצות הברית 
</gallery>

== נולדו ==
* 3 בינואר – דבני קולמן, שחקן אמריקאי 
* 8 בפברואר – ג'ון ויליאמס, מלחין סרטים אמריקאי
* 22 בפברואר – טד קנדי, פוליטיקאי אמריקאי (נפטר ב-2009) 
* 26 בפברואר – ג'וני קאש, זמר אמריקאי (נפטר ב-2003) 
* 27 בפברואר – אליזבת טיילור, שחקנית קולנוע אמריקאית
* 5 בדצמבר – ריצ'רד הקטן, זמר ופסנתרן אמריקאי

== נפטרו ==

* 14 במרץ – ג'ורג' איסטמן, מייסד חברת קודאק איסטמן (נולד ב-1854) 

== קישורים חיצוניים ==

*
Greatest Hits (אלבום של טופאק שאקור)

Greatest Hits הוא אלבום כפול של הלהיטים הגדולים של הראפר האמריקאי טופאק שאקור. הוא הופץ בחברת התקליטים Interscope Records בשנת 1998. הרצף הלא-כרונולוגי של האלבום מדגיש את הקריירה של טופאק; 21 הלהיטים הגדולים ביותר שלו, חלקם נערך מחדש מסיבות משפטיות, ומלווים 4 שירים שלא הופצו בעבר: "God Bless the Dead","Unconditional Love", "Troublesome '96", ו-"Changes" שהפך לאחד השירים הידועים ביותר של טופאק. האלבום הגיע למעמד יהלום ב-23 ביוני 2011 שאושר על ידי RIAA. ומכר כ-15,000,000 בכל רחבי העולם האלבום נחשב לאלבום הנמכר ביותר של שאקור יחד עם All Eyez on Me ו-"The Don Killuminati: The 7 Day Theory"

השיר “God Bless the Dead” (באירוח Stretch) מתחיל כשטופאק אומר "rest in peace to my motherfucker Biggie Smalls." הסינגל Changes הועמד לפרס גראמי 2000 בקטגוריית ביצוע הראפ הטוב ביותר.

== רשימת השמעה ==
=== דיסק 1 ===

=== דיסק 2 ===

== היסטוריית מצעדים ==
{| class="wikitable"
|-
! מצעד !! דירוג שיא
|-
| אוסטרליה || #11
|-
| אוסטריה || #15
|-
| בלגיה || #3
|-
| קנדה || #18
|-
| גרמניה || #9
|-
| הולנד || #1
|-
| אירלנד || #59
|-
| ניו זילנד || #19
|-
| נורווגיה || #10
|-
| שוודיה || #40
|-
| שווייץ || #13
|-
| אלבומי הראפ/R&B (ארצות הברית) || #1
|-
| בריטניה || #17
|-
| בילבורד 200 || #3
|}

== קישורים חיצוניים ==

== הערות שוליים ==

קטגוריה:אלבומי טופאק שאקור
קטגוריה:אלבומי אוסף באנגלית
קטגוריה:אלבומי אוסף שהתפרסמו לאחר מות מבצעיהם
קטגוריה:אלבומי יהלום בארצות הברית
קטגוריה:אלבומי חברת אינטרסקופ רקורדס
אליס בערים

אליס בערים (בגרמנית: Alice in den Städten) הוא סרט מסע גרמני מ-1974 בבימויו של וים ונדרס.

זהו הסרט הראשון בטרילוגיית סרטי המסע בבימויו של ונדרס, הכוללים בנוסף את "תנועה מוטעית" (1975), ו"במהלך הזמן" (1976). הסרט צולם בשחור-לבן על ידי הצלם רובי מילר, והוא מתאפיין בהרבה סצינות ארוכות ללא דיאלוג.

==עלילה==
בתפנית בלתי סבירה מוצא עצמו צלם עיתונות גרמני דיכאוני בשם פיל וינטר, שהגיע לארה”ב להכין סדרת צילומים על נופי אמריקה, תקוע עם ילדה בת 9 (אליס), בחיפוש בערי גרמניה אחר סבתה, שאת שמה וכתובתה אליס לא זוכרת. הרמז היחידי שברשותם הוא תמונה של כניסת הבית, ללא מספר וללא דמויות ברקע. 

כך נודד הגבר המלנכולי בין אמריקה לאירופה עם ילדה שנונה בחיפוש אחר בני משפחתה. כמו “חרדת השוער מפני בעיטת העונשין”, “אליס בערים” הוא סרט מסע העורך מסע אל מעמקי הנפש האנושית ועוסק בניכור, בחרדות ובעקרותו הרגשית של המין הגברי – נושאים שונדרס עצמו נהג לכנות “הסכיזופרניה של היומיום”.<ref></ref>

נושא הסרט בישר על סרט מאוחר יותר של ונדרס, "פריז, טקסס". התרחיש של ילדה צעירה ועיתונאי ביחד הושפע מניסיונו של הסופר והתסריטאי פטר הנדקה, שכתב רבים מהתסריטים לסרטיו של ונדרס, כאב חד-הורי.

השפעתו של "מכתב קצר, פרידה ארוכה", הרומן של הנדקה מ-1972, שאף הוא מציג יליד גרמניה מנוכר שמטייל ברחבי ארצות הברית, יכולה להיגזר מהשימוש של הסרט מקליפים של "מר לינקולן הצעיר", סרטו של הבמאי ג'ון פורד, שגם הוא נרמז רבות ברומן.

==ליהוק==
* רידיגר פוגלר בתפקיד פיל וינטר
* ילה רוטלנדר בתפקיד אליס

==קישורים חיצוניים==
* 

==הערות שוליים==

קטגוריה:סרטים גרמניים
קטגוריה:סרטי 1974
קטגוריה:סרטי מסע
קטגוריה:סרטי וים ונדרס
קטגוריה:סרטים בגרמנית
פובורדון

פוֹבּוּרְדוֹן או פוֹ בּוּרְדוֹן (Fauxbourdon, בצרפתית "באס מזויף" או "חיקוי באס") היא טכניקת כתיבה מוזיקלית לשלושה קולות, ששימשה במוזיקה של ימי הביניים המאוחרים ותקופת הרנסאנס, במיוחד בין מלחיני האסכולה הבורגונדית. גיום דופאי היה מחשובי המלחינים שנקטו טכניקה זו, וייתכן כי הוא שהמציא אותה. הטכניקה מתייחדת בתנועה של אקורדים מקבילים, והתנועה המקבילה מאפשרת הבנה קלה יותר של הטקסט המושר. השם נובע, כפי הנראה, מכך שהטכניקה הזו משמשת בקטעים בתוך יצירות לארבעה או חמישה קולות, כאשר הקול הנמוך מפסיק לשיר. 

הפובורדון, בצורתו הבסיסית, כולל קנטוס פירמוס ושני קולות נוספים: האחד קווארטה מתחת לקנטוס והשני סקסטה מתחתיו, כך שנוצר אקורד שמאוחר יותר עתיד להיקרא סקסט-אקורד. כדי להימנע ממונוטוניות יתר, הקולות אינם מנגנים לגמרי במקביל: הקול התחתון קופץ מדי פעם מטה, כדי להשלים אוקטבה מול הקנטוס - בעיקר בקדנצות - והקול הפנימי עשוי להכיל קישוטים או חריגות ריתמיות המוסיפות עניין למרקם. על פי רוב כתובים בסגנון פובורדון רק קטעים קצרים ביצירה ארוכה יותר. 

דוגמה לקטע במרקם פובורדון מתוך המזמור Ave maris stella מאת [[גיום דופאי, בתיווי מודרני. הקול העליון איננו קנטוס פירמוס אלא קטע בהלחנה חופשית. הקול האמצעי (שנקרא בכתב היד "פובורדון") עוקב אחר הקול העליון בהפרש של קווארטה, והתחתון נמצא רוב הזמן במרחק סקסטה מן הקול העליון, אבל בשינויים רבים לשם הגיוון.]]
==היסטוריה של השימוש בפובורדון==
הדוגמה המוקדמת ביותר של פובורדון שהגיעה לידינו נמצאת בכתב-יד I-BC Q15 בספריית המוזיקה של בולוניה - זהו אוסף שנערך בסביבות שנת 1440, וכלולות בו כמה דוגמאות של פובורדון, כולל אחת מאת דופאי, שנכתבו קרוב לוודאי בסביבות שנת 1430. מאחר שיצירות רבות מן התקופה הגיעו אלינו ללא שם המחבר וקביעת התאריך המדויק היא בעייתית, קשה לומר בביטחון מי חיבר את הפובורדונים הראשונים. היצירה של דופאי בקובץ זה - "מיסת יעקב הקדוש" -היא הראשונה שעושה שימוש בשם "פובורדון". ייתכן שזהו משחק מילים: "בורדון" פירושו גם "מטה", ומטה רועים הוא אחד האטריבוטים של יעקב הקדוש - מיניאטורה של המטה מצוירת מעל התווים. 

אף על פי שהשימוש הראשון בטכניקה היה כנראה באיטליה, הפובורדון היה לסימן ההיכר של הסגנון הבורגונדי ששגשג בארצות השפלה עד אמצע המאה ה-15. ז'יל בנשואה, אנטואן בינואה ויוהנס בראסארט השתמשו כולם בטכניקה הזאת, כל אחד במסגרת סגנונו האישי הטיפוסי. טכניקה קרובה בשם faburden התפתחה במקביל באנגליה, אלא ששם הקנטוס היה בקול האמצעי.

==קישורים חיצוניים==

* 

קטגוריה:טכניקות מוזיקליות
קטגוריה:מוזיקה של הרנסאנס
קטגוריה:מוזיקה של ימי הביניים
מלאכים באמריקה (מיני-סדרה)

מלאכים באמריקה (אנגלית: Angels in America) היא מיני סדרת טלוויזיה של HBO שעלתה לשידור ב-2003 המבוססת על מחזה בעל אותו שם זוכה פרס הפוליצר, שנכתב בידי טוני קושנר. הסדרה בוימה על ידי מייק ניקולס, ותסריטה עובד על ידי הכותב הראשי של המחזה. עלויות הסדרה הגיעו לכ-64 מיליון דולרים, המהווים את אחת מההפקות היקרות ביותר שנעשו למיני סדרת טלוויזיה אי פעם. הסדרה, שמתרחשת בשנת 1985 בזמן כהונתו של רונלד רייגן כנשיא ארצות הברית, מגוללת את סיפורם המתמוסס של שני זוגות בקרב הפוליטיקה של עידן נשיאות רייגן, התפשטות של מגפת האיידס והאקלים החברתי והפוליטי המשתנה במהירות.<ref>[http://movies.nytimes.com/movie/299769/Angels-in-America/overview Angels in America:Overview] New York Times</ref>

"מלאכים באמריקה" הייתה המיני הסדרה הטלוויזיונית הכי נצפית בכבלים בארצות הברית בשנת 2003, גרפה את תשבחות המבקרים והייתה מועמדת לאין ספור פרסים. הסדרה זכתה ב-9 פרסי אמי ו-5 פסלוני גלובוס הזהב.

==שחקנים==
* אל פצ'ינו - רוי כהן
* מריל סטריפ - אתל רוזנברג / חנה פיט / המלאכית אוסטרליה
* פטריק וילסון - ג'ו פיט 
* מרי-לואיז פארקר - הרפר פיט
* אמה תומפסון - האחות אמילי / הומלסית / המלאכית אמריקה
* ג'סטין קירק - פריור וולטר
* ג'פרי רייט - מר שקרים / בליז / הומלס / המלאך אירופה
* בן שנקמן - לואיז אירונסון / המלאך אוקיאנה
* ג'יימס קרומוול - הנרי

==קישורים חיצוניים==

* [http://www.hbo.com/films/angelsinamerica אתר הסדרה]
* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
קטגוריה:סדרות להט"ב
קטגוריה:סדרות טלוויזיה אמריקאיות שעלו לשידור בשנות ה-2000
קטגוריה:מיני-סדרות טלוויזיה
קטגוריה:סרטי להט"ב אמריקאיים
קטגוריה:זוכי פרס גלובוס הזהב: סדרות
קטגוריה:יצירות זוכות פרס התקשורת של הליגה ההומו-לסבית נגד השמצה
קטגוריה:איידס בתרבות ובאמנות
קטגוריה:HBO: סדרות
1931 בארצות הברית

1931 בארצות הברית הייתה השנה בה חגגה ארצות הברית 155 שנה מיום היווסדה.

== הנהגה ==
* הנשיא: הרברט הובר (המפלגה הרפובליקנית)
* סגן הנשיא: צ'ארלס קרטיס (המפלגה הרפובליקנית)

== אירועים בולטים ==

[[בניין אמפייר סטייט הופך למבנה הגבוה ביותר בעולם לאחר שנפתח באופן רשמי ב-1 במאי 1931.]]
* 6 בינואר – תומאס אלווה אדיסון מגיש את הפטנט האחרון שלו 
* 3 במרץ – הקונגרס מאשר את "הדגל זרוע הכוכבים" כהמנון ארצות הברית 
* 19 במרץ – מדינת נבדה הופכת את ההימורים בה לחוקיים 
* 1 במאי – בניין אמפייר סטייט נפתח באופן רשמי
* 17 באוקטובר – הגנגסטר האמריקני אל קאפונה נידון ל-11 שנות מאסר בגין העלמת מס.
* 24 באוקטובר – גשר ג'ורג' וושינגטון נחנך ונפתח לציבור למחרת.

== נולדו ==
* ?? - פיטר וסטרגור, מלחין אמריקאי 
* 5 בינואר – רוברט דובאל, שחקן ובמאי אמריקאי 
* 17 בינואר – ג'יימס ארל ג'ונס, שחקן אמריקאי 
* 8 בפברואר – ג'יימס דין, שחקן קולנוע אמריקאי (נפטר ב-1955) 
* 11 במרץ – רופרט מרדוק, איל עיתונות אמריקאי
* 22 במרץ – ויליאם שאטנר, שחקן קולנוע אמריקאי, (קפטן קירק ב"מסע בין כוכבים") 
* 25 במרץ – פול מושן, מתופף אמריקאי 
* 26 במרץ – לנרד נימוי, שחקן אמריקאי
* 9 ביוני – ג'קי מייסון, קומיקאי יהודי-אמריקאי
* 20 ביוני – מרטין לנדאו, שחקן אמריקאי
* 31 ביולי – קני בורל, מוזיקאי אמריקאי 
* 5 בנובמבר – מייק ניקולס, במאי אמריקאי 
* 11 בדצמבר – רונלד דבורקין, פילוסוף יהודי-אמריקאי

== נפטרו ==

[[תומאס אלווה אדיסון]]
* 11 בינואר – נתן שטראוס, איש עסקים ופילנתרופ למטרות ציוניות; העיר נתניה קרויה על שמו (נולד ב-1848)
* 9 במאי – אלברט אברהם מייקלסון, פיזיקאי אמריקאי, זוכה פרס נובל לפיזיקה (נולד ב-1852) 
* 18 באוקטובר – תומאס אלווה אדיסון, מגדולי הממציאים בכל הזמנים (נולד ב-1847) 
* 26 בדצמבר – מלוויל דיואי, ספרן וממציא שיטת דיואי (נולד ב-1851)

== קישורים חיצוניים ==

*
1930 בארצות הברית

1930 בארצות הברית הייתה השנה בה חגגה ארצות הברית 154 שנה מיום היווסדה.

== הנהגה ==
* הנשיא: הרברט הובר (המפלגה הרפובליקנית)
* סגן הנשיא: צ'ארלס קרטיס (המפלגה הרפובליקנית)

== אירועים בולטים ==

[[בניין קרייזלר הופך למבנה הגבוה ביותר בעולם לאחר שנפתח באופן רשמי ב-20 במאי 1930.]]
* 6 בינואר – הנסיעה הראשונה של מכונית בעלת מנוע דיזל (מאינדיאנפוליס שבאינדיאנה לניו יורק סיטי)
* 18 בפברואר – האסטרונום האמריקאי קלייד טומבו מגלה את כוכב הלכת הננסי פלוטו 
* 31 במרץ – אומץ קוד הייז שהטיל מגבלות "מוסריות" על הפקת סרטי קולנוע בארצות הברית 
* 1 באפריל – מפקד האוכלוסין האמריקאי לשנת 1930 קובע כי אוכלוסיית תושבי ארצות הברית מונה כ-122,775,046 בני אדם.
* 20 במאי – בניין קרייזלר נפתח באופן רשמי
* 8 בספטמבר – חברת 3M מתחילה לשווק נייר דבק שקוף 

== נולדו ==
* 19 בינואר – טיפי הדרן, שחקנית אמריקאית
* 20 בינואר – באז אולדרין, אסטרונאוט אמריקאי
* 30 בינואר – ג'ין הקמן, שחקן קולנוע אמריקאי 
* 22 במרץ – פט רוברטסון, מראשי הימין הפונדמנטליסטי הנוצרי האמריקאי 
* 24 במרץ – סטיב מקווין, שחקן קולנוע אמריקאי (נפטר ב-1980) 
* 31 במאי – קלינט איסטווד, שחקן קולנוע, במאי קולנוע ומפיק אמריקאי 
* 5 באוגוסט – ניל ארמסטרונג, אסטרונאוט אמריקאי (מפקד אפולו 11) (נפטר ב-2012)
* 30 באוגוסט – וורן באפט, איל הון אמריקני 
* 23 בספטמבר – ריי צ'ארלס, מוזיקאי אמריקאי (נפטר ב-2004)

== נפטרו ==

* 8 במרץ – ויליאם הווארד טאפט, הנשיא ה-27 ונשיא בית המשפט העליון של ארצות הברית (נולד ב-1857) 

* 23 ביולי – גלן קרטיס, חלוץ תעופה (נולד ב-1878)

== קישורים חיצוניים ==

*
בית ההבראה של "מבטחים" בזכרון יעקב

בית ההבראה של "מבטחים" בזכרון יעקב
[[בול דואר בסדרה "אדריכלות בישראל" בעיצובו של א. אדלר, 1974]]
בית ההבראה של "מבטחים" בזכרון יעקב הוא בית הבראה שתוכנן על ידי האדריכל יעקב רכטר, נבנה על ידי "סולל בונה", ונחשב לאחד משיאי האדריכלות בישראל. הבניין שוכן בזכרון יעקב, על רכס הכרמל, וצופה אל הים התיכון ואל שדות הקיבוצים מעיין צבי ומעגן מיכאל הנמצאים בינו ובין הים. הבניין בולט לעיניהם של הנוסעים בכביש החוף. מסוף 2014 פועל במקום מלון פאר בשם "אלמא".

==בית ההבראה==
בית ההבראה הוקם בשנת 1968 על ידי קרן הפנסיה "מבטחים", שמבוטחיה היו עיקר המתארחים בו בשנותיו הראשונות. בית ההבראה נוהל על ידי קופת חולים הכללית, שאף היא הפנתה את חבריה אליו. עם הקמתו כלל בית ההבראה 91 חדרים זוגיים, בשטח כולל של 8,000 מ"ר. בנוסף כלל בית ההבראה חדר כנסים בן 230 מקומות, חדרי ישיבות קטנים יותר ובית קולנוע בן 253 מקומות.

בשנת 1972 הוענק ליעקב רכטר פרס ישראל לאדריכלות, על תכנונו של בית ההבראה. בנימוקי ועדת השופטים לפרס נאמר:

בשנת 1974 נעשה שימוש יוצא דופן בבית ההבראה: עם חזרתם לישראל של שבויי צה"ל במלחמת יום הכיפורים הם שוכנו בבית ההבראה, שהוסב למתקן חקירות, שבו נחקרו פדויי השבי על נסיבות נפילתם בשבי ועל התנהגותם במהלכו.

==בית המלון אלמא==
ה[[אודיטוריום במלון אלמא]]
במהלך השנים עבר בית ההבראה לניהולה של חברת "מלונות גנים" ששינתה את שמו ל"גני כרמל". בשנות ה-90 עבר ניהולו לרשת בתי המלון "מוריה", ובסוף שנות ה־90 חזר לניהולה של "גני מבטחים". בשנת 2004 החליטה קרן הפנסיה "מבטחים", שהולאמה שנתיים קודם לכן, על מכירת המלון. במכרז שנערך בשנת 2004 זכתה תחילה רסקו. לאחר שכבר נסגר המכרז, והמבנה המיוחד של בית ההבראה עמד בסכנת הריסה, החליטה לילי אלשטיין, אלמנתו של יואל משה אלשטיין, בנו של אחד ממייסדי חברת התרופות "טבע", להצטרף למכרז, ובשל רצונה לשמר את המבנה ולייעד אותו לפעילות תרבותית ואמנותית, זכתה בו.

אלשטיין תכננה לערוך שינויים מפליגים במבנה, ובכלל זה הריסת חלק ניכר ממנו והחלפתו בבנייה חדשה, אך נסוגה בה מתוכנית זו בעקבות התנגדות עזה של תושבי הסביבה ואדריכלים. לאחר מכן החלו עבודות לשימור ושיפוץ של המלון, לשם הפיכתו למרכז תרבות ואמנות שבו מלון בוטיק. העבודות, בעיצובם של האדריכלים אמנון רכטר (בנו של יעקב רכטר) ורני זיס ומעצבי הפנים יונייטד מלונדון ולאה מלר, כללו איחוד כל שני חדרים במלון לחדר אחד מרווח יותר, הפיכת חדר-אוכל לגלריה, הוספת מבני וילות להגדלת מספר החדרים והקמת חניון תת-קרקעי.

בסוף 2014, עם תום השיפוץ, נפתח במקום מלון "אלמא" המשמש כמרכז אמנות מפואר. שם בית המלון מורכב מראשי התיבות של: אלשטיין, מוזיקה, אמנות. ובאנגלית: ELSHTEIN, MUSIC, ART. במלון שני אולמות, המיועדים לקונצרטים, רסיטלים, הופעות תיאטרון ומחול. האחד כולל 450 מקומות ישיבה ומותקן בו עוגב בעל 1414 צינורות. השני, שנקרא "הקיוב" (the cube), כולל כ-200 מקומות ישיבה. במלון גם שתי גלריות המשמשות לכנסים ולתערוכות מתחלפות וכיתות אומן.

כיום המנהל האמנותי של סדרות הקונצרטים באודיטוריום הוא נעם בן זאב.

==קישורים חיצוניים==

* 
* 
* 
* [http://www.haaretz.co.il/Tags/22450.aspx בית מבטחים - עכבר העיר], באתר "עכבר העיר"
* 
* 
* 
* 
* 
* 
* [https://www.haaretz.co.il/gallery/architecture/EXT.premium-EXT-INTERACTIVE-1.8902674# הבניינים שכדאי לראות הקיץ בישראל], באתר הארץ
* 

==הערות שוליים==

קטגוריה:זכרון יעקב: מבנים
קטגוריה:ישראל: בתי מלון
קטגוריה:ישראל: אולמות קונצרטים
מבטחים
קטגוריה:מבנים ואתרים שתכנן יעקב רכטר
קטגוריה:סולל בונה: מבנים
קטגוריה:ברוטליזם בישראל
קטגוריה:ההסתדרות הכללית: מבנים
לוגלאושומגל

לוגלאושומגל היה שליט של עיר המדינה השומרית לגש, בתקופה בה נקראה העיר שירפורלה, ותפקדה כמדינת חסות של האימפריה האכדית. על פי הערכות שונות חי במאה ה-23 לפנה"ס.

בשחזורים של שושלות במזרח הקדום נקבע לוגלאושומגל כמי שהתחיל את השושולת השנייה של לגש, אם כי, מכיוון שלא נשא את התואר מלך, מעצם היותו כפוף בתקופת מלכותו לשליטי אכד, על פי כמה מההגדרות הוא אינו נחשב חלק משושלת זו. לוגלאושומגל החזיק בתואר אנסי , המתאר שליט עיר מדינה בשומר, וגם בתואר פאטסי, שהקנה לו מעמד של נציג האלים המקומיים.

לוגלאושומגל, ששלט במקביל למלכי אכד נרם-סין ושאר קאלי שארי, היה כפוף להם והעביר להם מיסים. שתי כתובות שנמצאו מצביעות על התחייבות של לוגלאגושומגל לשאר קאלי שארי ונרם-סין. באחת הכתובות נכתב: "נרם-סין, האלוהים הגדול של אכד, מלך ארבעת האזורים, לוגלאושומגל, הלבלר, הפאטסי של שירפורלה, הוא משרתך". כתובות אלו הביאו את החוקרים למסקנה, שבאופן מעשי תפקד לוגלאושומגל בתפקיד פקידותי תחת מלכי אכד ששלטו בפועל באזור בימים אלו.

לוגלאושומגל השתמש בשני סוגים שונים של טביעות חותם, אחת לכל מלך אכדי תחתיו נשלט, אשר מאפיינות אותו בממצאים ארכאולוגיים רבים שנמצאו ונושאים את טביעתו.

הערכות מסוימות מציגות את יורשו של לוגלאושומגל, פוזר-מאמא, כשליט העצמאי הראשון של לגש, עת תחילתה של היחלשותה ההדרגתית של האימפריה האכדית.

== ראו גם ==
*רשימת המלכים השומרית

==קישורים חיצוניים==

==הערות שוליים==

קטגוריה:מלכים בשומר
שון בראדלי

שון פול בראדלי (באנגלית: Shawn Paul Bradley; נולד ב-22 במרץ 1972 בלנדשטול, גרמניה המערבית) הוא כדורסלן עבר אמריקאי-גרמני אשר שיחק בליגת ה-NBA. בראדלי, המיתמר לגובה של 2.29 מטרים (7.6 רגל), שיחק בליגה בשלוש קבוצות במשך 12 עונות.

== שנותיו הראשונות ==
בראדלי למד באוניברסיטת בריגהאם יאנג שם שיחק במדי קבוצת הכדורסל. בעונת ה"" שלו רשם בראדלי של 14.8 נקודות ו-7.7 ריבאונדים למשחק, והיה החוסם המצטיין של ליגת המכללות הבכירה עם 177 חסימות. הוא הוליך את קבוצתו לטורניר אליפות המכללות בכדורסל ורשם שם שיא של 14 חסימות (אשר נשבר בעונה העוקבת בידי שאקיל אוניל) בסיבוב הראשון מול אוניברסיטת וירג'יניה.

לאחר עונת הפרשמן שלו, בילה בראדלי בשליחות מיסיונרית מטעם הכנסייה המורמונית באוסטרליה במשך שנתיים בטרם העמיד את עצמו לבחירה בדראפט.

==קריירה מקצוענית==
בראדלי התמודד בדראפט 1993, ונבחר על ידי קבוצת פילדלפיה 76' בבחירה השנייה של הסיבוב הראשון. בעונת הרוקי שלו רשם בראדלי ממוצעים של 10.3 נקודות, 6.2 ריבאונדים ו-3.0 חסימות, אשר הקנו לו מקום בחמישיית הרוקיז השנייה. הוא שיחק בפילדלפיה במשך שתי עונות וחצי בטרם עבר לניו ג'רזי נטס בה שיחק במשך שנתיים נוספות. בפברואר 1997 עבר בראדלי לדאלאס מאבריקס בה שיחק בשארית הקריירה שלו, עד שנת 2005.

בראדלי ביסס את עצמו במהלך הקריירה כאחד מחוסמי הזריקות הטובים בליגה, עם 2,119 חסימות במהלך 12 שנותיו ב-NBA. הוא רשם בעונת ממוצע חריג לשחקן המשחק בעמדת הסנטר של 92.2% מקו העונשין, ובשנת רשם משחק שיא של 22 נקודות, 22 ריבאונדים, 13 חסימות ועשר קליעות מעשרה ניסיונות מהקו.

===נבחרת גרמניה===
בראדלי שיחק גם בנבחרת גרמניה, וביחד עם חברו לקבוצה בדאלאס, דירק נוביצקי, עזר לנבחרת הלאומית לסיים במקום הרביעי באליפות אירופה בכדורסל לשנת 2001, שנערכה בטורקיה. על מנת שיוכל לשחק במדיה של נבחרת גרמניה, ניצל בראדלי את היותו יליד גרמניה על מנת שיוכל לקבל אזרחות במדינה.

==קישורים חיצוניים==

* [http://www.nba.com/historical/playerfile/index.html?player=shawn_bradley דף השחקן] באתר השחקנים ההיסטוריים של ה-NBA.

==הערות שוליים==

קטגוריה:כדורסלנים אמריקאים
קטגוריה:כדורסלנים גרמנים
קטגוריה:כדורסלני נבחרת גרמניה
קטגוריה:כדורסלני פילדלפיה 76'
קטגוריה:כדורסלני ניו ג'רזי נטס
קטגוריה:כדורסלני דאלאס מאבריקס
קטגוריה:בחירות דראפט של פילדלפיה 76'
קטגוריה:כדורסלני אוניברסיטת בריגהאם יאנג
קטגוריה:מורמונים
קטגוריה:סנטרים (כדורסל)
קטגוריה:אמריקאים שנולדו ב-1972
אנדרומדה (סדרת טלוויזיה)

אנדרומדה (באנגלית: Andromeda), היא סדרת טלוויזיה אמריקאית-קנדית מסוגת מדע בדיוני המתבססת על חומר שלא נוצל על ידי יוצר "מסע בין כוכבים" ג'ין רודנברי, אשר כתב את העלילה אך לא הוציאה לפועל כסדרה. חומר זה פותח על ידי רוברט יואיט וולף והופק על ידי אלמנתו של ג'ין רודנברי, מייג'ל רודנברי. בתפקיד הראשי שיחק קווין סורבו, המוכר בעיקר מתפקידו כהרקולס בסדרת ההרפתקאות המצליחה "הרקולס: המסעות המופלאים".

הסדרה צולמה ושודרה מה-2 באוקטובר 2000 ועד ה-13 במאי 2005.

בישראל הסדרה שודרה בערוץ AXN.

== דמויות ראשיות בסדרה ==
* קווין סורבו בתפקיד קפטן דילן האנט (עונות 1–5)
* ליסה ריידר בתפקיד קפטנית המשנה בקה וולנטיין (עונות 1–5)
* קית' המילטון קוב בתפקיד קצין החימוש טיר אנאסאזי (עונות 1–4)
* לורה ברטרם בתפקיד דוקטור טראנס ג'מיני (עונות 1–5)
* ברנט סטייט בתפקיד קצין המחקר בם (עונות 1–2, עונה 3 - פרק 15 ועונה 4 - פרק 15)
* גורדון מיכאל וולבט בתפקיד מהנדס הספינה שיימוס זלייני הארפר (עונות 1–5)
* לקסה דויג בתפקיד התגלמות הספינה הראשית האנדרואידית אנדרומדה (עונות 1–5)
* ברנדי לדפורד בתפקיד התגלמות הספינה המשנית האנדרואידית דויל (עונה 5)
* סטיב בקיק בתפקיד קצין הנשקייה טלמאכוס ראדה (עונות 4–5)

== סקירה ==

== קישורים חיצוניים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:Syfy
קטגוריה:סדרות טלוויזיה אמריקאיות שעלו לשידור בשנות ה-2000
קטגוריה:סדרות טלוויזיה קנדיות שעלו לשידור בשנות ה-2000
קטגוריה:סדרות מדע בדיוני אמריקאיות
קטגוריה:סדרות מדע בדיוני קנדיות
קטגוריה:תוכניות טלוויזיה באנגלית
1933 בגרמניה

1933 בגרמניה הייתה השנה בה ציינה 62 שנות לאום.

== הנהגה ==
ראש המדינה:
* פאול פון הינדנבורג (נשיא גרמניה)

קאנצלר גרמניה:
* קורט פון שלייכר עד 28 בינואר, אדולף היטלר

== אירועים בולטים ==
* 30 בינואר – אדולף היטלר מושבע לקנצלר גרמניה
* 2 בפברואר – אדולף היטלר מפזר את הפרלמנט הגרמני
* 27 בפברואר – שריפת הרייכסטאג בברלין
* 28 בפברואר – אדולף היטלר מכריז על "צו החירום הנשיאותי"
* 5 במרץ – בבחירות שנערכו בגרמניה חודשיים לאחר עליית היטלר לשלטון וימים ספורים לאחר שריפת הרייכסטאג, זוכה המפלגה הנאצית ל-44% מהקולות
* 20 במרץ – בגרמניה מוקם מחנה הריכוז הראשון: דכאו
* 23 במרץ – הרייכסטאג מעביר את חוק ההסמכה, הנותן לאדולף היטלר כוח דיקטטורי על החקיקה הגרמנית
* 1 באפריל – גרמניה הנאצית - מוכרז יום החרם נגד בתי עסק בבעלות יהודים, במהלכו מנעו אנשי האס אה מאנשים להיכנס לבתי-עסק אלו, בזזו אותם והשמידו סחורה
* 7 באפריל – נחקק חוק לשיקום שירות המדינה המקצועי - החוק האנטי-יהודי הראשון בגרמניה הנאצית - הגבלת שיעור הסטודנטים היהודים במוסדות להשכלה גבוהה (נומרוס קלאוזוס) וסילוק היהודים משירות המדינה
* 26 באפריל – נוסד הגסטאפו, המשטרה החשאית של גרמניה הנאצית
* 10 במאי – מתרחשת שריפת הספרים הפומבית בגרמניה הנאצית, שהונצחה במיצג ספרייה
* 14 ביולי – בגרמניה מוצאות מחוץ לחוק כל המפלגות חוץ מהמפלגה הנאצית
* 20 ביולי – חתימת קונקורדט הרייך: הסכם בין גרמניה הנאצית לכס הקדוש
* 19 באוקטובר – גרמניה פורשת מחבר הלאומים
* 12 בנובמבר – מסתיים תהליך "ההאחדה" בגרמניה הנאצית. העם הגרמני נקרא לבחירות כאשר רק המפלגה הנאצית עמדה לבחירה.

<gallery widths="180px" heights="120px" perrow="3">
File:Reichstagsbrand.gif|27 בפברואר: שריפת הרייכסטאג בברלין
File:Bundesarchiv Bild 183-S38324, Tag von Potsdam, Adolf Hitler, Paul v. Hindenburg.jpg|21 במרץ: פאול פון הינדנבורג נפגש עם היטלר ביום פוטסדם
File:Bundesarchiv Bild 102-14468, Berlin, NS-Boykott gegen jüdische Geschäfte.jpg|1 באפריל: חיילים נאצים תולים כרזה על חלון בית עסק בבעלות יהודים, ובה כתוב: "גרמני, הגן על עצמך. אל תקנה מיהודים".
File:Bundesarchiv Bild 102-14597, Berlin, Opernplatz, Bücherverbrennung.jpg|10 במאי: מתרחשת שריפת הספרים
</gallery>

== נולדו ==
* 10 בספטמבר – קרל לגרפלד, מעצב אופנה גרמני ובעלי מותג האופנה שאנל (נפטר ב-2019)
* 4 בדצמבר – הורסט בוכהולץ, שחקן קולנוע וטלוויזיה גרמני (נפטר ב־2003)
* 5 בפברואר – פטר הרדה, היסטוריון גרמני
* 3 ביולי – מקסימיליאן, מרקיז באדן, בנו של ברטהולד, מרקיז באדן, וראש בית צרינגן משנת 1963
* 14 ביולי – פרנץ, דוכס בוואריה, ראש בית ויטלסבאך משנת 1996
* 29 במאי – הלמוט רילינג, מנצח, מוזיקולוג ומורה גרמני

== נפטרו ==
* 3 בינואר – וילהלם קונו, פוליטיקאי גרמני שהיה קנצלר גרמניה 264 ימים בשנים 1922-1923.

== קישורים חיצוניים ==

*
נחל ערער

נַחַל עַרְעָר הוא נחל אכזב באורך 6.5 ק"מ, בהר חרמון. הנחל מתחיל במורדות הר שקד שבפסגות החרמון ויורד מערבית דרומית. וזורם בסופו לנחל שיאון. 

בשל התנאים הגאוגרפים הייחודים של הנחל, גדלים בו צמחים נדירים רבים והוא המקום היחיד בישראל שבו גדל האלון השסוע. 

==לקריאה נוספת==
* מדריך ישראל החדש: אנציקלופדיה, מסלולי טיול כרך 2 : החרמון, הגולן, עמק החולה - נחל ערער. 

==קישורים חיצוניים==
* [http://www.kotar.co.il/KotarApp/Index/Chapter.aspx?nBookID=76420902&nTocEntryID=76514880 נחל ערער באתר מט"ח]

קטגוריה:החרמון
קטגוריה:רמת הגולן: נחלים
סן אנטון

סן אנטון אם ארלברג (בגרמנית: St. Anton am Arlberg) היא עיירה במדינת טירול שבמערב אוסטריה. זהו גם שמו של אתר הסקי הצמוד לעיירה. סן אנטון נמצאת על גדות נהר רוזאנה (Rosanna), וכן על מסלול מסילת הרכבת הראשית, המקשרת בין אוסטריה ובין שווייץ. היא שוכנת בגובה של 1,340 מטרים מעל פני הים. אוכלוסייתה מונה כ-2,600 תושבים (נכון ל-1 בינואר 2010).

מועדון הסקי הראשון בסן אנטון, "ארלברג סקי קלאב" (Arlberg Ski Club), נוסד בשנת 1901, ובית הספר הראשון ללימוד גלישה הוקם בשנת 1921.

==אתר הסקי==
סן אנטון נחשב לאחד מאתרי הסקי המפורסמים בעולם, והוא אירח את אליפות העולם בסקי אלפיני בשנת 2001. מרחב הגלישה של סן אנטון מחובר ישירות לאתרים סן כריסטוף (St. Christoph) ושטובן (Stuben), ובסקי פס המורחב כלולים גם האתרים לך (Lech) וצורס (Zurs). 

הנקודה הגבוהה ביותר באתר היא פסגת ואלוגה (Valluga), אשר גובהה עומד על 2,811 מטרים מעל פני הים. אורך המסלול הארוך ביותר בו הוא 10.2 ק"מ (מפסגת ואלוגה לסן אנטון).

בסך הכל, כולל מרחב הגלישה של ארלברג כ-460 קילומטרים של מסלולים לכל הרמות, ו-85 מעליות. 180 ק"מ מתוך המסלולים הללו מיועדים לגלישת פרירייד, על כן השלג בהם אינו מהודק. נוסף לכך, האזור סביב סן אנטון ידוע במרחבי האוף פיסט הרבים שבו, ובתוואי שטח מאתגר, אשר מהווה יעד אטרקטיבי בעיקר עבור גולשים מתקדמים. 

העיירה נמצאת בעמק הממוקם בין שני רכסים, ושלושה רכבלים מובילים ממנה את הגולשים לפסגות שונות: גמפן (Gampen), גלציג (Galzig) ורנדל (Rendl). האזור של רנדל כולל בעיקר מסלולים כחולים (מסלול כחול משמעותו שמבחינת קושי הגלישה הוא מתאים לאנשים ברמה של מתחילים עד בינוניים. המסלול רחב מספיק כדי שהגולש יוכל לגלוש לרוחב המסלול ולא בכיוון הירידה, דבר שמאט את מהירות הגלישה, כמו כן הזווית של המסלול לא מאוד חדה) אך יש ממנו גם מסלול אדום (משמעות מסלול אדום?) ארוך במיוחד, המוביל חזרה לסן אנטון. יש ברנדל גם פארק שלג, הכולל שפע מתקנים לגולשי פריסטייל. לגולשים מתקדמים מומלץ להעפיל עם מדריך לפסגת הוולוגה ולחקור את מרחבי האוף פיסט בדרך לצורס.

==אפרה סקי==
סן אנטון ידועה כעיירה תוססת עם תרבות אפרה סקי מפותחת. כבר משעות אחר הצהריים המוקדמות מתחילים הברים המקומיים להתמלא, ובעיירה יש גם מועדונים בהם המסיבות נמשכות לתוך השעות הקטנות של הלילה. שניים מהמוסדות המוכרים ביותר בסן אנטון הם ה-"Mooserwirt" וה-"Krazy Kangaroo", שני ברי אפרה סקי אשר ממוקמים זה מול זה, במסלול המוליך את הגולשים חזרה לעיירה. השתייה והריקודים בהם נמשכים מדי יום ביומו גם אחרי שקיעת החמה, ולאחריהם נאלצים הגולשים לגלוש בזהירות חזרה לעיירה.

==קישורים חיצוניים==

* 
* 
* [http://www.statistik.at/web_en/statistics/index.html הלשכה המרכזית לסטטיסטיקה באוסטריה]

קטגוריה:טירול: יישובים
קטגוריה:אתרי סקי באוסטריה
תנועה מוטעית

תנועה מוטעית (בגרמנית: Falsche Bewegung) הוא סרט קולנוע גרמני בבימויו של וים ונדרס. סרט זה הוא הסרט השני בטרילוגיית סרטי המסע של ונדרס, הכוללים את "אליס בערים" (1974) ואת "במהלך הזמן" (1976). בסרט מככבים רידיגר פוגלר, חנה שיגולה ונסטסיה קינסקי, ששיחקה תשע שנים לאחר מכן בתפקיד ראשי בסרטו עטור השבחים של ונדרס "פריז, טקסס" (1984), כמו גם בסרטו "כה רחוק, כה קרוב" (1993).

הסרט הוא בעיקרו חסר עלילה, והוא מורכב משוטים ארוכים המאפיינים את ונדרס. הסרט עוקב אחר הרהורי מחשבותיו של סופר צעיר, וילהלם מייסטר (רידיגר פוֹגלר), שמתחיל את מסעו בעזיבת בית אמו המדכאת ועיר הולדתו, בטיילו במערב גרמניה, שם הוא פוגש ואוסף סביבו מספר חברים תמהוניים. מייסטר מוצא עצמו בסופו של דבר לבדו בהר צוגשפיצה. מחשבותיו של מייסטר מוצגות לעיתים בקריינות.

הסרט צולם על ידי שותפו של ונדרס לעשייה הקולנועית, הצלם רובי מילר.

==קישורים חיצוניים==
* 

קטגוריה:סרטים גרמניים
קטגוריה:סרטי 1975
קטגוריה:סרטי וים ונדרס
קטגוריה:קצרמר גרמניה
הארדי גארדי

הארדי גארדי (באנגלית: Hurdy gurdy) הוא כלי מיתר המפיק את צליליו על ידי גלגל מצופה שרף המסתובב ומתחכך במיתרים. הגלגל משמש בדומה ל"קשת" המנגנת בכינור, ותווים בודדים המנוגנים בכלי נשמעים דומים לנגינת כינור. המלודיות מנוגנות בכלי על ידי מערכת קלידים עשויים עץ, הנלחצים כנגד המיתרים וגורמים לשינוי הצליל. כמו יתר כלי המיתר ההארדי גארדי מצויד בתיבת תהודה המגבירה את צלילי רעידת המיתר.

משערים כי ההארדי גארדי התפתח מכלי קשת באירופה המערבית או במזרח התיכון זמן מה לפני המאה ה-11 לספירה. גרסה מוקדמת של ההארדי גארדי היא האורגניסטרום, שהתפתח בצפון ספרד, ונוגן על ידי שני נגנים - האחד סובב את גלגל הכלי, והאחר ניגן על קלידיו, שהופעלו במשיכה כלפי מעלה ולכן אפשרו רק נגינה איטית יחסית.
קתדרלת סנטיאגו דה קומפוסטלה, מחצית שנייה של המאה ה-12]]
לאורגניסטרום היה מיתר מלודיה אחד ושני מיתרי ליווי. גרסה מאוחרת יותר של האורגניסטרום אפשרה נגינה של נגן אחד, והייתה נפוצה בספרד ובצרפת, אולם בשל גודלה היא הוחלפה עד מהרה ב"סימפוניה" - למעשה גרסת הארדי גארדי נישאת בעלת 3 מיתרים. בערך בעת המצאת הסימפוניה, פותחה גם מערכת קלידים חדשה, הנלחצת מלמטה למעלה שהחליפה את מקלדת המשיכה ואפשרה נגינה מהירה יותר על הכלי. למלודיה בימי הביניים היו גרסאות בעלות קלידי משיכה וגרסאות עם מערכת הקלידים החדשה.

במהלך הרנסאנס המאוחר התפתחו שתי צורות הארדי גארדי - האחת בעלת מבנה של גיטרה, ואילו השנייה בעלת מבנה של לאוטה שהייתה נפוצה יותר בצרפת. ההארדי גארדי היה פופולרי בתקופת הרנסאנס לצד חמת החלילים. ברנסאנס הופיע בכלי גם "גשר הבאזז" (מכונה לעיתים "כלב") - פיסת עץ א-סימטרית, הממוקמת מתחת למיתר ליווי, שמאפשרת באופן סיבוב מסוים הפקת צליל זמזום.

בתקופת הרוקוקו חל שינוי בטעם המוזיקלי הפופולרי, שינוי שדרש פוליפוניות גבוהה יותר מזו שיכול היה ההארדי גארדי להציע. בשל כך נדחק הכלי ממעמדו. ואולם הרוקוקו הצרפתי במאה ה-18 השיב את הכלי לתודעת המעמד העליון. בתקופה זו הלחינו כותבים מפורסמים יצירות לכלי כגון: ניקולא שדוויל.

ההארדי גארדי נדד גם מזרחה, וגרסאות שלו, הקרויות בשמות שונים, נוצרו בארצות הסלאביות, בהונגריה ובארצות הדוברות גרמנית.

==לקריאה נוספת==
* נייקלהרפה

==קישורים חיצוניים==

* [http://www.youtube.com/watch?v=nT89FrGpMLI הסבר על הכלי] על ידי אנה מרפי מלהקת Eluveitie
* 

קטגוריה:כלי קשת
קטגוריה:כלי מיתר
קטגוריה:כלים אותנטיים
קטגוריה:כלי נגינה עתיקים
אנטואן-לורן דה ז'יסייה

אנטואן-לורן דה ז'יסְיֶיה (בצרפתית: Antoine-Laurent de Jussieu; 12 באפריל 1748 – 17 בספטמבר 1836) היה בוטנאי צרפתי, הזכור בעיקר בשל היותו הראשון שהציע חלוקה סיסטמטית טבעית של הצמחים בעלי הפרחים. חלק ניכר משיטתו עודה בשימוש כיום.
הקיצור לשמו של דה ז'יסייה בבוטניקה הוא "Juss".

==חייו==

דה ז'יסייה נולד בעיר ליון כאחיינם של הבוטנאים אנטואן, ברנאר וז'וזף דה ז'יסייה. הוא למד רפואה בפריז, והוסמך בשנת 1770. הוא כיהן כפרופסור לבוטניקה בגן הבוטני המפורסם של פריז, ז'רדן דה פלאנט, בשנים 1770–1826. בנו, אדריאן-אנרי, היה אף הוא לבוטנאי. 

היה חבר במסדר הבונים החופשיים.

==תרומתו המחקרית==

במחקרו על אודות הצמחים בעלי הפרחים, Genera plantarum ("סוגי הצמחים"), סיגל דה ז'יסייה שיטה המבוססת על מיון קבוצות צמחים על-פי תכונות מרובות – רעיון שהושפע מחוקר הטבע הצרפתי-סקוטי מישל אדנסון. שיטה זו מהווה שיפור ניכר בהשוואה למערכת המיון שהגה קארולוס ליניאוס, שמיין צמחים למחלקות וסדרות על-פי מספר אברי הפרח בלבד. לעומת זאת, שמר דה ז'יסייה על המערכת הדו-שמית של ליניאוס. 

הישגיו של דה ז'יסייה בולטים על רקע חלוקת עולם הצומח שהייתה מקובלת בזמנו – לעשבים ועצים. דה ז'יסייה הציע חלוקה של עולם הצומח לשלוש קבוצות עיקריות: מחוסרי פסיג (אצות, פטריות, טחבים ושרכים), חד-פסיגיים ודו-פסיגיים. במבט לאחור, תפיסתו של דה ז'יסייה היוותה קפיצת דרך מרשימה, אם כי הכללת כלל הצמחים הנחותים בקבוצה אחת הייתה גסה באופן יחסי, ומעידה על דלות הידיעות באותה תקופה על אודות הצמחים הנחותים. 

לעבודתו של דה ז'יסייה נודעת השפעה רבה, ורבות ממשפחות הצמחים של ימינו עדיין נסמכות על החלוקה שקבע. בספרו של מרטון 'היסטוריה של המחקר הבוטני' (1981) נמנו 76 משפחות שאיגד, שעדיין נמצאות בשימוש על-פי החלוקה המוכרת - זאת המפורסמת והמעודכנת על ידי ה-ICBN. לשם השוואה, מבין המשפחות שאיגד ליניאוס, 11 עדיין בשימוש. 

במהלך חייו פרסם כ-60 חיבורים, כולם בצרפתית או לטינית.

==לקריאה נוספת==
* מיכאל זהרי (1982). כל עולם הצמחים: מורפולוגיה, ביולוגיה, סיסטמטיקה ואבולוציה, תל אביב: עם עובד, תשמ"ב, עמ' 276.

==קישורים חיצוניים==

* 

קטגוריה:חברי האקדמיה המלכותית השוודית למדעים
קטגוריה:בוטנאים צרפתים
קטגוריה:צרפתים חברי הבונים החופשיים
קטגוריה:עמיתים זרים בחברה המלכותית
קטגוריה:חברי האקדמיה הצרפתית למדעים
קטגוריה:צרפתים שנולדו ב-1748
קטגוריה:צרפתים שנפטרו ב-1836
שלמה יעקבסון

שלמה יעקבסון (1 בינואר 1916, כ"ד בטבת תרע"ו, תל אביב – 29 ביולי 2005) היה אסיר ארגון ההגנה בכלא עכו, מראשוני המסתערבים, מתנדב לצי הבריטי במלחמת העולם השנייה, ומראשוני חיל הים.

==ביוגרפיה==
שלמה יעקבסון נולד בתל אביב ב-1 בינואר 1916, בימי מלחמת העולם הראשונה. אביו היה רב. מאוחר יותר ניהלו הוריו חנות לספרים וציוד משרדי, ונמנו עם מייסדי שכונת תל נורדאו. הציירת אהובה שולמן הייתה אחותו. היו לו שתי ילדים, בן ובת.

יעקבסון למד בגימנסיה הרצליה ובבית הספר החקלאי מקוה ישראל. בעודו תלמיד, יצא עם חבר לטיול בדמשק, כשבחלק מן הדרך הם מחופשים לבדואים. בדרכם חזרה, הבריחו לארץ כעשרים עולים בלתי לגליים.

בנובמבר 1934, בעת ששמר באדמות רמת יוחנן, התעמת יעקבסון עם מסיגי גבול ערבים, והרג אחד מהם. הוא נשפט לשבע וחצי שנות מאסר עם עבודת פרך, ישב בכלא עכו, ושוחרר ביוני 1938. מאוחר יותר רכש ניסיון ימי כשעבד בנמל תל אביב.

בשנת 1941 גויס יעקבסון על ידי יגאל אלון למחלקה הסורית, שקדמה למחלקה הערבית של הפלמ"ח, והופעל במשך שנה כמסתערב בסוריה, כשהוא מתחזה לפועל ואף לאיש דת מוסלמי.

אחרי שחזר לארץ ישראל התנדב לצי הבריטי, ושרת כמש"ק משמעת ושלישות בבסיס מורטה (H.M.S. Moreta) בחיפה.

במלחמת העצמאות פיקד יעקבסון על בסיס הטירונים של חיל הים בסידנא עלי, ומאוחר יותר על בסיס חיל הים ביפו. המשיך בשרות קבע בחיל הים עד שנת 1953 ובתפקידו האחרון היה ראש מחלקת כח אדם של החיל.

אחרי שחרורו מצה"ל עבד במשרד הביטחון עד פרישתו לגמלאות. בין השאר, עסק בהכנת הפריגטות "מבטח" ו"מזנק" למסירה לציילון, ובסיוע לארצות מתפתחות במסגרת היחידה לסיוע וקשרי חוץ. בשנות ה-70 היה מנהל מוזיאון ההגנה.

נפטר ב-29 ביולי 2005.

==זיכרונותיו==
* שלמה יעקבסון, בטלטלה (משרד הביטחון – ההוצאה לאור, 1997).

==ראו גם==
* מתנדבי היישוב לצי המלכותי הבריטי
* מספנת חיל הים

==קישורים חיצוניים==
* אסתר תומר, [https://web.archive.org/web/20141019113053/http://www.misham.co.il/uploads/Magazines/Magazine9/magazine9_44_46.pdf המחלקה הערבית של הפלמ"ח], מכאן ומשאם: כתב העת למורשת יהדות דמשק, גיליון 9, אפריל 2009.
* ירון בכר, [https://web.archive.org/web/20141015223744/http://www.misham.org/uploads/Magazines/Magazine16/p17.pdf המחלקה הסורית של הפלמ"ח]; שמו של יעקבסון מופיע בעמוד 20

==הערות שוליים==

קטגוריה:לוחמי ההגנה
קטגוריה:אנשי הש"י
קטגוריה:מתנדבי היישוב לצי המלכותי הבריטי
קטגוריה:ימאי חיל הים הישראלי
קטגוריה:כותבי אוטוביוגרפיה ישראלים
קטגוריה:עובדי משרד הביטחון
קטגוריה:מורשעים בדין בפלשתינה (א"י)
קטגוריה:מנהלי מוזיאונים בישראל
קטגוריה:אנשי היישוב ילידי הארץ
קטגוריה:בוגרי בית הספר החקלאי מקוה ישראל
קטגוריה:אישים הקבורים בבית הקברות מורשה
קטגוריה:סגני-אלופים בחיל הים
קטגוריה:ישראלים שנולדו ב-1916
קטגוריה:ישראלים שנפטרו ב-2005
רמי ורד

רמי ורד (נולד ב-9 בדצמבר 1963) הוא שחקן, קומיקאי, תסריטאי, מחזאי, במאי, סטנדאפיסט ומנחה טלוויזיה ישראלי.

==ביוגרפיה ==
נולד בשם רמי ברדוגו ברחובות להורים שעלו ממרוקו וגדל בשכונת קריית משה בעיר.

ורד שירת בצה"ל במערך ההגנה האווירית והשתתף כלוחם במלחמת לבנון הראשונה.

עם סיום שירותו הצבאי למד כלכלה וסטטיסטיקה באוניברסיטת תל אביב, והחל לעבוד תחילה כטכנאי אלקטרוניקה.

ורד בוגר תואר ראשון בחוג לאמנות התיאטרון מאוניברסיטת תל אביב, והתפקיד הראשון שלו כשחקן היה בתיאטרון הבימה ב-1991 במחזה "בחורים טובים". ורד שיחק בתיאטרון הבימה עד 1992.

ורד החל את דרכו כסטנדאפיסט ב-1993 בקאמל קומדי קלאב בהשראתו של שמואל וילוז'ני ולאחר מכן גם במועדון הדומינו גרוס.

את דרכו כשחקן בטלוויזיה החל ורד ב-1997 בתוכנית של אלי יצפאן שנקראה "הערב עם אלי יצפאן" ששודרה בערוץ 2 כשכתב והשתתף לצד יצפאן במערכונים של "עזרא ונעים" חברים מבוגרים עיראקים.

בשנות התשעים היה ורד מכותבי התוכניות "זהו זה!" ו"לילה גוב".

בשנת 2000 השתתף ורד בתוכנית של דידי הררי שנקראה "דידי TV" וששודרה בערוץ 2.

בשנים 2001–2002 השתתף בפינה קומית בתוכניתו של יאיר לפיד בערוץ 2.

בשנים 2002–2003 הגיש תוכנית אירוח בערוץ 10 בשם "רמי ורד".

בשנים 2003–2004 הגיש עם מירי בוהדנה את התוכנית "מלך הכורסה" בערוץ 2.

בשנת 2007 השתתף ורד בתוכנית "גלגל החדשות" ששודרה בערוץ 2.

מספטמבר 2009 עד מרץ 2010 הגיש פינה קומית בזכיינית "רשת" ב"אברי גלעד - תוכנית האירוח".

בשנים 2009–2010 הנחה ורד לצד דניאל לפין תוכנית רדיו בגלי צה"ל בשם "ציפורי לילה מחפשות פואנטה".

בשנים 2014–2015 הגיש פינה בתוכנית "מדברים על זה" בערוץ 2.

בשנים 2014–2016 השתתף בסיטקום "משפחה שולטת".

בשנת 2017 יצר וכתב לצד רובי דואניאס את הסדרה "שמחות" ששודרה בערוץ 2 והשתתף בה.

הוא שיחק בתיאטרון הקאמרי. כמו כן כתב הצגות לאמנים כציפי שביט ("שביט 2000" ו"ספונג'ה והעיר הגדולה"), אבי קושניר, אלי יצפאן ומאיר סויסה.

בשנת 2018 הועלה בתיאטרון הבימה מחזה פרי עטו של ורד, "קח את אבא שלך ולך לעזאזל" בכיכובם של אבי קושניר וריקי בליך.

בשנת 2019 הועלתה בתיאטרון בית ליסין ההצגה "עבדאללה שוורץ" מפרי עטו של ורד, בכיכובם של אבי קושניר וענת וקסמן.

ורד השתתף בעונה ה-11 של תוכנית הריאליטי "האח הגדול" והודח לפני הגמר של העונה.

בשנת 2022 הועלה בתיאטרון בית ליסין מחזה נוסף שכתב ורד, "ברוכים הבאים לגיהנום", אותו ביימה דפנה זילברג.
באותה השנה ביים ושיחק בהצגה "תירה כבר וזהו" מאת עופר קניספל, במסגרת "פסטיבל הקומדיה על שם אפרים קישון".

מ-2023 ורד הוא חלק מפאנל התוכנית "שומרי הסף". באותה השנה השתתף ורד בסדרה "יניב".

== חיים אישיים ==
ב-1984 ורד נישא לנוגה, ולהם בן ושתי בנות. ב-2019 הם התגרשו. בנו הוא אוטיסט, ובתו הקטנה מאומצת.

בשנת 2018 התפרסם בתקשורת מאבקו בעיריית פתח תקווה שהביא לפתיחת מרכז תעסוקה לאוטיסטים, שמקור הקמתו היה עבור בנו אסף.

ורד מתגורר בשכונת נווה עוז בפתח תקווה.

==קישורים חיצוניים==

* 
* 
* 
* 

==הערות שוליים==

קטגוריה:מחזאים ישראלים
קטגוריה:במאים ישראלים
קטגוריה:קומיקאים ישראלים
קטגוריה:תסריטאים ישראלים
קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:בדרנים ישראלים
קטגוריה:סטנדאפיסטים ישראלים
קטגוריה:מתחרי האח הגדול (ישראל)
קטגוריה:ערוץ עשר: שדרנים, שחקנים ומנחים
קטגוריה:בוגרי אוניברסיטת תל אביב: החוג לתיאטרון
קטגוריה:נווה עוז: אישים
קטגוריה:ישראלים שנולדו ב-1963
Origin (אלבום של אוונסנס)

Origin (בעברית: מָקוֹר) הוא אלבום הדמו הראשון של להקת הרוק האמריקאית אוונסנס. האלבום יצא ב-4 בנובמבר 2000, והוא הופק על ידי חברת התקליטים ביג וויג אנטרפריזס. לאלבום הוקלטו רק 2,500 עותקים בשל חוסר תקציב, שנמכרו בהופעה חיה של הלהקה בליטל רוק, ארקנסו, ובאתר האינטרנט של חברת ההקלטות. לאלבום יצאו מספר גרסאות פיראטיות שנמכרות ביותר מ-300$ ב-eBay, ובכך הפכו את האלבום המקורי לקשה להשגה.

Origin מכיל גרסאות מוקדמות יותר של השירים "My Immortal", "Imaginary" ו-"Whisper", שירים שהוקלטו מאוחר יותר בגרסה חדשה לאלבום האולפן הראשון של הלהקה, Fallen. סגנון המוזיקה של האלבום שונה בצורה ניכרת משאר האלבומים של הלהקה.

== רשימת השירים ==
#"Anywhere" <small>(רצועה נסתרת)</small>
#"Origin"
#"Whisper"
#"Imaginary"
#"My Immortal"
#"Where Will You Go"
#"Field of Innocence"
#"Even In Death"
#"Anywhere"
#"Lies"
#"Away From Me"
#"Eternal"

== משתתפים ==
* בן מודי - גיטרות, תופים, קלידים, תכנות, כתיבה.
* איימי לי - פסנתר, קלידים, שירה, כתיבה.
* דייוויד הודג'ס - פסנתר, קלידים, שירה.
* ויליאם בויד - בס בשיר Away From Me.
* ברוס פיצהודג' וסטפני פירס - שירה בשיר Lies.
* סובי פטריאירבי, שרה מור, קתרין הריס וסמנתה סטרונג - קולות נשיים בלטינית בשיר- Field of Innocence.

== שירים שלא נכנסו לאלבום ==
בגרסה המקורית של Origin ישנו שיר חבוי שנמצא בתחילת האלבום. השיר החבוי הוא גרסת אאוט-טייק (outtake) לשיר "Anywhere", אותו ניתן לשמוע על ידי לחיצה על הכפתור "השיר הקודם" כאשר נמצאים בשיר הראשון.

באאוט-טייק ניתן לשמוע את דייוויד הודג'ס שר בקול גבוה. לאחר מכן הוא אומר לאדם שמקליט: "אתה לא שומר את זה". מיד אחר כך ניתן לשמוע את בן מודי אומר: "יש הרבה דעות קדומות נגד זומבים" [בתרגום חופשי], שורה שלקוחה מהסרט "My Boyfriend's Back".

=== נחתכו מהאלבום ===
שני שירים נחתכו מהאלבום: "Listen to the Rain" (שנכתב על ידי איימי לי לסיום בית הספר שלה, בו מופיעה גם מקהלת בית הספר), והשיר "Demise" (קטע אינסטרומנטלי שנלקח מתוך השיר "Field of Innocence"). תחילה תוכנן שהשיר "Eternal" יהיה שיר מספר 11, "Listen to the Rain" שיר מספר 12 ו-"Demise" שיר מספר 13, אולם מאוחר יותר הוחלט למזג את "Eternal" עם "Demise".

שני שירים נוספים שלא נכנסו לאלבום הם "Catherine", שנכתב על ידי איימי לי ובן מודי איתו הם הופיעו בבית קפה מול מספר מצומצם של אנשים, כמו גם השיר "Spanish".

== עיצוב האלבום ==
החלק הקדמי של עטיפת האלבום עוצב על ידי המתופף רוקי גריי. בעטיפה ניתן לראות רקע בצבעים אדום ושחור, עליו כתובה המילה Evanescence לאורך ולרוחב. ניתן גם להבחין בדמות של אישה ברקע.

החלק האחורי של עטיפת האלבום הוא באותם צבעים, עליו יש שלוש תמונות שונות של הפסל "Angel of Grief", אותה תמונת פסל שמופיעה על עטיפת האלבום Evanescence EP. כמו כן, בחלק האחורי כתובות מילים מתוך השיר "My Immortal".

== הוצאה מחודשת ==
כחלק מהאוסף, The Ultimate Collection, האלבום Origin ישוחרר מחדש בפורמט תקליט.

== קישורים חיצוניים ==

קטגוריה:אלבומי 2000
קטגוריה:אלבומי אוונסנס
קטגוריה:אלבומים באנגלית
קטגוריה:אלבומי דמו
קטגוריה:אלבומים בהוצאה עצמית
כדרורית

כַּדְרוּרִית (שם מדעי: Wolffia) היא סוג צמח במשפחת הלופיים. עם סוג זה נמנים צמחי מים צפים, זעירים וחסרי שורשים, הגדלים במקווי מים עומדים או בזרימה איטית. פרחיו זעירים, ומיני הצמח נחשבים לקטנים מבין צמחי הפרחים. שמו העברי של הצמח מרמז על צורתו העגולה. שמו המדעי הוא על שם הרופא והבוטנאי הגרמני יוהאן פרידריך וולף (Wolff; 1778–1806).

מיני סוג זה נבדלים מעדשת המים ואגמית, סוגים קרובים, במידותיהם. קוטרם הוא עד 1.2 מילימטר, בעוד אורכם של עלי עדשת המים אינו יורד משני מילימטר, ואורכו של צמח האגמית אינו יורד מ-1.5 מילימטר. הבדל נוסף בין הסוגים הוא בשורשים: לאגמית למעלה מ-2 שורשים, לעדשת המים שורש יחיד, ואילו לכדרורית אין שורשים כלל.

שלושת הסוגים נחשבו בעבר כשייכים למשפחה נפרדת – משפחת עדשת המים (Lemnaceae) – ועם הרחבת משפחת הלופיים לאחר מחקרים גנטיים הם הועברו לתת-משפחת עדשת המים (Lemnaoideae) הכוללת 5 סוגים, מהם שלושה המיוצגים בצמחיית הבר של הארץ (והוזכרו בפסקה הקודמת).

לעיתים קרובות, צמחי הכדרורית חולקים את בית-גידולם עם צמחי עדשת-המים, ויוצרים מעין שטיח צפוף של צמחים במפלס של מקווי-מים מתוקים.

הסוג כולל כ-10 מינים בעלי תפוצה כלל-עולמית כמעט הם גדלים בכל יבשות העולם פרט לקטבים. בארץ ישראל גדל המין כדרורית המים (Wolffia arrhiza), אשר נכחד מהשרון אך עודו קיים ברמת הגולן.

הצמחים עצמם מכילים כ-40 אחוז חלבון – כמות גבוהה, הדומה לכמות החלבון בפולי סויה. בכך, יש בהם פוטנציאל כמזון עבור האדם, והם אכן מלוקטים לצורך כך בחברות מסורתיות.

==לקריאה נוספת==
*נעמי פינברון-דותן ואבינעם דנין, המגדיר לצמחי בר בארץ-ישראל, ירושלים: הוצאת כנה, 1991, עמ' 905. 
*מיכאל זהרי (1982). כל עולם הצמחים: מורפולוגיה, ביולוגיה, סיסטמטיקה ואבולוציה, עמ' 595. תל אביב: עם עובד, תשמ"ב.

==קישורים חיצוניים==

קטגוריה:צמחים שתוארו ב-1844
קטגוריה:טקסונים שתוארו בידי מתיאס שליידן
קטגוריה:עדשת מים
קטגוריה:צמחי מים מתוקים
קטגוריה:ירקות
במהלך הזמן

במהלך הזמן (בגרמנית: Im Lauf der Zeit) הוא סרט קולנוע גרמני משנת 1976 בבימויו של וים ונדרס. הסרט הוא השלישי בטרילוגיית סרטי המסע של הבמאי, הכוללת גם את "אליס בערים" (1974) ו-"תנועה מוטעית" (1975). הסרט זכה בפרס איגוד המבקרים הבינלאומי במסגרת פסטיבל קאן של שנת 1976.

הסרט מביא את סיפורם של מקרין הקולנוע בְּרוּנוֹ וִינְטֶר (רידיגר פוֹגלר) והטרמפיסט המלנכולי רוברט לנדר (האנס צישלר), שזה עתה נפרד מאשתו. השניים מטיילים יחדיו במערב גרמניה המזרחית בוואן לתיקונים, ומבקרים בבתי קולנוע הרוסים ומתפוררים.

בין השנים מתפתחת ידידות יוצאת דופן שנשענת מבחינה קולנועית על מסורת אחוות הגברים המערבונית. גם המסע עצמו דרך הנוף החדגוני של הספר, יונק ממסורת המערבון האמריקאי, בעיקר מסרטי ג'ון פורד. הנסיעה על הגבול משולה בסרט למסע על גבולות הנפש.<ref></ref>

על מלאכת צילום הסרט הופקד שותפו של ונדרס לעשיית סרטים רובי מילר. הסרט צולם בשחור-לבן תוך כדי שימוש בסצינות ארוכות נעדרות דיאלוג ובקומפוזיציות מדויקות, האהובות על ונדרס.

==ליהוק==
* רידיגר פוֹגלר - ברונו וינטר
* האנס צישלר - רוברט לנדר
* ליסה קרויצר - פאולינה, קופאית
* רודולף שינדלר - אביו של רוברט

==לקריאה נוספת==
*"הפקה: 'מלכי הדרך'", בתוך: איתן גרין (עורך), במאים ואנשי קולנוע על הקולנוע. תל אביב: עם עובד, 1985. עמ' 46 - 55. תרגום של קטעים שעוסקים בהפקת הסרט, מתוך "סרטו של וים וונדרס" ("מלכי הדרך"). Filmver der Autoren, 1976. מאנגלית: יהושע קנז.

==קישורים חיצוניים==
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי דרמה גרמניים
קטגוריה:סרטי 1976
קטגוריה:סרטי וים ונדרס